Cosmin Contra a fost suspendat și amendat în Arabia Saudită
Cosmin Contra a făcut niște afirmații dure la adresa arbitrilor după înfrângerea suferită de gruparea Damasc cu Al-Hilal, scor 1-2.
Fostul selecționer a invocat că a fost "viciere de rezultat". De asemenea, Contra a subliniat că arbitrajul a fost "o rușine".
Drept urmare, antrenorul a fost suspendat 4 etape și a primit o amendă în valoare de 40.000 de riali, aproximativ 9.850 de euro, de la Comisia de Disciplină a Federației din Arabia Saudită, potrivit YMC News.
"În primul rând, o felicit pe Al-Hilal pentru cea de-a 29-a victorie consecutivă. A fost o rușine de arbitraj. Ar fi trebuit să avem un penalty, iar Saud Abdulhamid ar fi trebuit eliminat.
Este rușinos. Greșelile arbitrilor ne costă meciul. Al-Hilal a cheltuit mulți bani pe transferuri și nu are nevoie de ajutorul arbitrilor. Damac a fost tratată nedrept și a meritat mai mult.
Prefer arbitrii locali. Dați-mi voie să o spun public. Mi-a ajuns să aduceți arbitri care strică jocurile", a declarat Cosmin Contra în conferința de presă.